title: Το Κοινωνικό Προφίλ και οι Απόψεις Γυναικών Νεαρής Ηλικίας Σχετικά με την Κατάψυξη των Ωαρίων χωρίς ιατρική ένδειξη
title: Social Profile and Views of Young Women on Egg Freezing without Medical Indication
titleType: AlternativeTitle
Creators: name: Μπογιατζή, Ιωάννα
Publisher: name: Πανεπιστήμιο Δυτικής Αττικής
Year: 2024
Subjects: Κρυοσυντήρηση
Κατάψυξη ωαρίων
Κοινωνικό προφίλ

description: Τα τελευταία δέκα χρόνια, η Κατάψυξη των Ωαρίων έχει εμφανιστεί ως κρίσιμη μέθοδος για τη διατήρηση της γονιμότητας, ειδικά για γυναίκες που σχεδιάζουν να αποκτήσουν παιδιά σε μεγαλύτερη ηλικία. Αυτό το ενδιαφέρον οφείλεται κυρίως στη φυσική μείωση τόσο στην ποσότητα όσο και στην ποιότητα των ωαρίων μετά την ηλικία των 35 ετών, ένα φαινόμενο που είναι γνωστό ως γήρανση των κυττάρων των ωοθηκών, των ωαρίων, το οποίο απασχολεί ιδιαίτερα μεγάλο πληθυσμό γυναικών. Η μέθοδος αυτή προοριζόταν αρχικά για ιατρικούς λόγους αλλά πλέον έχει γίνει δημοφιλής για ‘’κοινωνικούς λόγους’’. Η παρούσα διπλωματική εργασία εστιάζει στη μελέτη της στάσης, των απόψεων και των παραγόντων που επηρεάζουν την απόφαση των γυναικών αναπαραγωγικής ηλικίας στο να καταψύξουν τα ωάριά τους προκειμένου να διατηρήσουν τη γονιμότητα τους. Με την αύξηση της επίγνωσης για τη δυνατότητα αυτής της αναπαραγωγικής τεχνολογίας, οι νέες γυναίκες αντιμετωπίζουν την απόφαση αυτή με αυξημένο ενδιαφέρον και σκέψη. Στα πλαίσια αυτής της μελέτης δημιουργήθηκε μια διαδικτυακή έρευνα με σκοπό να εξετάσει την ευαισθητοποίησή που υπάρχει σχετικά με την κατάψυξη των ωαρίων για μη ιατρικούς λόγους, συμπεριλαμβανομένης της "Κοινωνικής" ή "Εκλεκτικής" Κατάψυξης των Ωαρίων. Η έρευνα επικεντρώθηκε σε γυναίκες ηλικίας 18-25 ετών και το ερωτηματολόγιο που δημιουργήθηκε διανεμήθηκε μέσω διαδικτυακών πλατφορμών. Συγκέντρωσε 390 απαντήσεις, υπερβαίνοντας τον στόχο του μεγέθους του δείγματος. Η στατιστική ανάλυση πραγματοποιήθηκε με τη χρήση λογιστικής παλινδρόμησης και δοκιμών χ-τετραγωνικών (Chi-square tests) για να αξιολογηθεί η επίδραση διάφορων κοινωνικο-δημογραφικών παραγόντων στην πιθανότητα λήψης υπόψη της κρυοσυντήρησης ωαρίων. Τα αποτελέσματα της μελέτης ανέδειξαν ότι ένα υψηλό ποσοστό των συμμετεχόντων (93%) είναι ενήμερο για τη νέα αυτή μέθοδο διατήρησης της γονιμότητας, ενώ το 41% εκδηλώνει ενδιαφέρον για τη μελλοντική της εφαρμογή. Παράγοντες όπως το επίπεδο εκπαίδευσης, οι προηγούμενες χειρουργικές επεμβάσεις στο αναπαραγωγικό σύστημα και η χρήση μεθόδων αντισύλληψης αποδείχθηκαν σημαντικοί προγνωστικοί παράγοντες για τη λήψη υπόψη της κρυοσυντήρησης ωαρίων σκιαγραφίζοντας το κοινωνικό προφίλ των γυναικών με θετική απάντηση . Η μελέτη τονίζει την πολυπλοκότητα και την αλληλεπίδραση παραγόντων που επηρεάζουν τις σκέψεις των νέων γυναικών για την κατάψυξη των ωαρίων χωρίς ιατρική ένδειξη, υπογραμμίζοντας τη σημασία της εκπαιδευτικής κατάρτισης και του προηγούμενου ιστορικού χειρουργικών επεμβάσεων ως κύριων παραγόντων καθορισμού. Προτρέπει τους επαγγελματίες υγείας και ιδιαίτερα τις μαίες και τους μαιευτές, να προσαρμόσουν την υποστήριξή τους και την παρεχόμενη ενημέρωση στις ατομικές ανάγκες και συνθήκες των γυναικών που εξετάζουν τη διατήρηση της γονιμότητάς τους μέσω της κρυοσυντήρησης. Αυτή η μελέτη ενισχύει την κατανόηση της πολύπλοκης δυναμικής που συνδέεται με τις επιλογές αναπαραγωγής και υπογραμμίζει την ανάγκη για ενημερωμένη, προσαρμοσμένη συμβουλευτική στη λήψη αποφάσεων σχετικά με τη διατήρηση της γονιμότητας.